section_heading: Razvoj
paragraph_text: Drugi prototip, s ugrađenim Hughes E-3 sustavom upravljanja paljbom (SUP), prvi je put poletio u rujnu 1950. Iako je trebao nastaviti nositi naziv F-95A, jer je Kongres nevoljko odobravao financiranje novih zrakoplova, oznaka mu je promijenjena u F-86D aludirajući na modifikaciju postojećeg zrakoplova što je bilo prihvatljivije. Shodno tome, prototipovi su reklasificirani u YF-86D. Prvi produkcijski F-86D-1 dovršen je u tvornici u Inglewoodu u ožujku 1951.